Першы колер вясны
*Фама Рамашка*

Прыгрэла сонейка. Пасыпаўся з галінак дрэў калючы іней. Неба стала блакітнае-блакітнае.

— Дзінь­дзінь­дзінь, — закапалі кропелькі з ледзяша, які звісаў са страхі́.

Адна кропелька, другая, трэцяя. Блакітныя, бы кавалачкі неба. Ды і сам лядзяш блакітны. Зірнула Алеська на снег. I ён блакітны. I дрэвы блакітныя. I нават сцяжынка. Прыжмурыла дзяўчынка вочы і пытае:

— Мамачка, чаму ўсё стала блакітнае?

— Гэта, дачушка, першы колер вясны, — адказала мама.

— Зіма канчаецца! Зіма канчаецца! — узрадавалася Алеська.